
A V I Z

asupra propunerii legislative pentru acordarea facilităţilor prevăzute de Ordonanţa de urgenţă nr.92/1997 a Guvernului României aprobată prin Legea nr.241/1998, investitorilor ce au contractat utilaje înainte de data promulgării Legii Bugetului de Stat pe anul 1999.



Cu adresa nr.77 din 17 mai 1999, înregistrată sub nr.364/XVIII/11 din 17 mai 1999, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.



În şedinţa din 23 iunie 1999 Comisia juridică, de disciplină şi imunităţi a examinat acestă propunere legislativă şi a hotărât, cu majoritate de voturi, să o avizeze negativ deoarece contravine art.15 alin.(2) din Constituţie care stipulează că: “Legea dispune numai pentru viitor . . . .”, facilităţile acordându-se de la data achiziţionării (facturării) şi nu de la data contractării utilajelor.



La emiterea avizului negativ s-a avut în vedere Punctul de vedere al Guvernului, înaintat de Departamentul pentru Relaţiile cu Parlamentul cu adresa nr.6801/18.05.1999, precum şi Avizul negativ nr.513/21.05.1999, al Consiliului Legislativ.



Având în vedere conţinutul juridic şi obiectul reglementării, propunerea legislativă face parte din categoria legilor ordinare.

